open-index/open-wikipedia-markdown huggingface dataset:
Mahamudu Salifu

**E-Class**20px

**Mahamudu Salifu** nyɛla Dagbaŋ bilichina, ka lahi nyɛ naa, ŋuna n-nyɛ Zohi Naa din nyɛ Yaan Naa kparibɔɣu la. Din zuɣu che ka o nam maa yuli booni Naa biɛli Mahamudu Salifu. Naa biɛli Zohinaa kɔ n-nyɛ Naa Gbewaa biɛli Dagbaŋ pulini.

## Piligu
Naa biɛli Mahamudu Salifu nyɛla o laamba ni daa dɔɣi so Naya (Yendi) din be tuduu yaɣili palo la, Ghana tingbani ni. O ba n-daa nyɛ Salifu ka o tuzɔhi ni o biɛya lee zooi.

## Baŋsim bɔbu
O daa nyɛla ŋun bɔhim nuuni tuum-baŋsim, o daa bohim la teela shiɛbu baŋsim. O daa bɔhim lala baŋsim ŋɔ maa niriba pam ban' nyɛ di baŋdiba sani. Baŋsim ŋɔ maa bɔhimbu daa nyɛla din niŋ o anfaani pam o biɛhigu puuni.

## Biɛhigu
Naa biɛli Mahumudu Salifu nyɛla Dagbaŋ bilichini ka lahi nyɛ Musulimi. O ma ko n-daa nyɛ o ba paɣa ka di zuɣu che ka o yooni bihi sɔŋdi o ma. Mahamudu nambɔɣu ni bihi daa zooya ti paai di yi ti niŋ ka o gbubi bia ka bia maa ti kuhira ŋun gba cheerila nintam.

## Tuma
O daa nyɛla teela shɛra ŋun shɛri ka di viɛli pam. O daa nyɛla ŋun sɔŋdi o ba zaŋ chaŋ putuma polo.

Ŋuna n-na nyɛ Naya Zohi Naa ti ni ʒi saha shɛli ŋɔ.

## Kundivihira
Malik Al-Hassan Yakubu

**Malik Al-hassan Yakubu** nyɛla Ghana siyaasa nira ŋun yi Dagbaŋ na. O nyɛla bɛ ni daa dɔɣi so Burinya gɔli biɛɣu pihita-yinka (29) dali yuuni 1945 (29/12/1945). Naya (Yendi) din be Tudu yaɣili la ka bɛ daa dɔɣi o. O na min nyɛ Fukumsi Kpambala (minister) zaŋ ti Ghana dundɔŋ ni suhudoo kpaŋsibu (interior). O daa ti yina n-ti che lala kpamli ŋɔ pirimla damli din daa dam Naya yuuni 2002 la. O na min nyɛ Ghana jinaduu Jintɔra (MP) zaŋ ti Naya yaɣili din be Dagbaŋ la.

## Shikuru Baŋsim Bobu
Alhaji Malik nyɛla ŋun chaŋ shikuru University of Ghana ni University of Cape Coast.

## Tuma mini Siyaasa
Alhaji Malik nyɛla pukpara.

O na min nye jinaduu jintɔra n-ti Naya Yaɣili. 1997 ka o daa kpe Jinaduu maa ni pirimla o daa zani ti Wabigu Paati (NPP) Burinya gɔli 1996 piibupiibu la ni. Ŋuna n-daa lahi di lala kuɣu maa 2000 yuuni, n-ti lahi di li 2004 ni 2008.

O na min nye Fukumsi Kpambala ŋun su Ghana dundɔŋ ni suhudoo kpaŋsibu tingban zuɣulan kuro John Kufuor gɔmnanti ni, ka daa lee yina n-ti sabi gbaŋ ti ni o che lala kpamli ŋɔ domini Naya zuɣizuɣi din daa niŋ 2002 yuuni la zuɣu.

Ŋuna n-daa lahi nye jinaduu maa daambolo wulana yuuni 2004 hali ni 2008.

## Kundivihira
Marcelline Aboh

{{Bio}]

**Marcelline Aboh** (Yuuni 1940 – Silimiingoli August bɛɣ'pishi yuuni 2017), ka sokam zaa lee mi o **Détin Bonsoir**, daa nyɛla Beninese kpɛrikpɛrita ŋun-yi Porto-Novo na. Suhini doro n-daa ku o di ni daa niŋ ka ninkurilim dɔri chehi daa nahindi o saha shɛli.

Ŋuni n-daa nyɛ kperikperita toondana n zaŋti paɣaba kperikperitiba laɣingu din yuli booni ***Les échos de la capitale*** . O daa tuui n-kpe lala laɣingu maa ni la yuuni 1980 dini daa niŋ ka o pili kperigu duu tuma tumibu nyaaŋa yuuni 1958.

Kperikperita ŋun daa lahi nyɛ ŋun namidi sinii nima ŋɔ daa nyɛla ŋun mali bihi anii.

## Kundivihira
Mariam Alhassan Alolo

**Mariam Alhassan Alolo** (ka niriba pam lee mi o Haji Mariam) nyɛla Musulunsi adiini baŋda ŋun be Tamale fɔŋ yuli booni Chaŋli. Ŋuna n-nye tuuli paɣa so ŋun yi Tudu yaɣili na n-yihiri waazu.

## Piligu
1957 yuuni la ka bɛ daa dɔɣi o. O ba yuli Mahama Bila ka o ma yuli booni Zainab Iddrisu. O ba daa nyɛla Afa Tamale tiŋbani ni ka daa mali karimduu ka di yuli booni Nawariyya.

## Baŋsim Bobu
Haji Mariam daa pilila karim baŋsim bɔbu o ba karimzɔŋ la ni. O ba maŋmaŋa n-daa wuhi o Al-Ahdari, Fiqh, Al-Ashmawi, Al-Zabura, ni Tafsiiri.

## Tuma
Ŋuna n-su karimzɔŋ shɛli din be Saabonjida ka di yuli booni Mariam "Center" la. Paɣaba ka o kpa lala karimzɔŋ ŋɔ n-ti ka lɛri ba Musulinsi adiini baŋsim. Karimzɔŋ maa ni bɛ lahi wuhiri paɣaba bɛ ni yɛn niŋ shɛm n-tooi bohim daabiligu mini nuuni tuumbaŋsim. Yuuni 2008 puuni, Haji Mariam daa deei la pin' gahindili shɛli "Al Furqaan Foundation" nima ni tira, ka bɛ booni li "Nana Asma'u Bint Fodio Award for Excellence" la.

## Kundivihira
Mariam Iddrisu

**Mariam Iddrisu** nyɛla Dagbaŋ paɣa so ŋun be siyaasa ni. Ŋuna n-na nyɛ gɔmnanti fukumsi kpambala zaŋ ti Saɣinarigu Yaɣili. Ghana diisinim' ni, ŋuna n-na nyɛ ŋun yuma pɔri gari bɛ zaa.

## Piligu
O nyɛla ŋun bɔri lɛbigimsim yɛlitɔɣa pam ka lahi yu bihi ni paɣaba toon' tibo pam.

O yidan' n-nye Alhaji Engr. Mohammed Habib Abdallah. O mini o malila bihi ayɔbu, ka bɛ puuni ayi nye jahi. O ba yuli Mba Ahmed Iddrisu Bugala. Savelegu Bugala Lan Yili ka o yina.

## Baŋsim bobu
Sakasaka Primary ka o daa pili shikuru, n-yi ni chaŋ Sakasaka JSS. O daa lahi chaŋ Ghana Secondary School 1997 zaŋ chaŋ 1999; n-chaŋ Tamale Polytechnic (bɛ ni pa booni shɛli Tamale Technical University la) 2001 zaŋ chaŋ 2003 n-ti karim Secretaryship and Management Studies; n-gari chaŋ University for Development Studies (UDS) 2012 zaŋ chaŋ 2014 n-ti niŋ o digrii; UDS maa ka o daa lahi niŋ o MPhil in Community Health and Development.

## Tuma
O tuuli tuma daa nyɛla Ghana alaafee tuma yili (Ghana Health Service). Nimaani ka o daa tum yuuni 2005 hali ni yuuni 2017, ka tingban zuɣulan' Nana Ado daa ti piigi o diisi zaŋ ti Saɣinarigu Yaɣili.

Ŋun ka bɛ daa lahi pii zuɣulan zaŋ ti NALAG paɣaba yaɣili nangban yini laɣingu la. Ŋun n-lahi nye zuɣulan paa zaŋ ti REFELA-West Africa Ghana ŋɔ.

## Kundivihira
Mary Salifu Boforo

**Mary Salifu Boforo** nyɛla bɛ ni daa dɔɣi so silimiin goli February biɛɣu pishi ni anu dali, yuuni 1951 (25 February 1951) Savelugu tiŋgbanni. O nyɛla jintɔr' kuro nti Savelugu din be Tudu bɔbili yaɣili la.

O daa nyɛla jintora yuuni 1996 zaŋna hali ni yuuni 2017 dini daa niŋ ka o bɛ nyɛ nasara ni o lahi zani nti NDC paati yuuni 2016 paati maa dundɔŋni piibu-piibu la ni.

## Tuma
Poi ka o daa lee jintɔra, O daa nyela ŋun sheri boroboro ka lahi nyɛ pukpara.

## Shikuru
O daa chaŋla shikuru sheli din nye nuuni baŋsim bohimbu ka bɛ booni National Vocational Training Institute yuuni 1972.

## Biɛhigu
O nyɛla ŋun mali bihi anahi ka nye Musulmi.

## Kundivihira
Ministry of Defence (Ghana)

**E-Class**20px

**Ministry of Defence (Ghana)** nyɛla fukumsi tuma duu din su Linjimanima yɛltɔɣa  nyɛla gɔmnanti tuma du' shɛli din tuma nyɛ din guri ka taɣiri Ghana mulichi ka chɛri lirigu din yɛn yiri Ghana bee tinduya ni na. Tuma duu maa toondana n-nyɛ Fukumsi Kpambala ŋun su linjimanima yɛltɔɣa Ghana ŋɔ, ka di tuma du' zuɣu be Ankara.

## Kundivihira
Miɔŋ District

**Miɔŋ District** nyɛla din pahi districts pishi ni ayobu la puuni din be Northern Region Ghana tiŋgbani ni. Miɔŋ daa na pahila Yendi District la puuni yuuni 1988, Ka gomnanti ti yina yuuni 2012 ni ditu ni Miɔŋ gba pa ze di gama zugu. 

## Di Tarisi

## Kundivihira
Miɛŋ

**Miɛŋ** (Mion) nyɛla tiŋshɛli din be Northern Region, Ghana tingbani ni.

## Di Piligu
## Di Nanima
## Kundivihira
Mohammed Abubakari Naporo

**E-Class**20px

**Mohammed Abubakari Naporo** nyɛla ninvuɣuso bɛ ni dɔɣi Nyankpala din be Northern Region Ghana tiŋgbani ni. O kuhila o tuuli kuhigu silimiin' goli May biɛɣu pia ni yini dali, yuuni 1984 Nyankpala tiŋgbani ni. Niriba pam booni o la DJ Parara bee Majority leader.

## Shikuru baŋsim
Naporo shikuru chandi pili la o bilimni shikuru Nyankpala ka daa labi Tamali tiŋpuuni n ti tuɣi o karuŋ baŋsim bɔhimbu Business Senior High School. Lala shikuru ŋɔ ni ka bɛ daa zaŋ diɛma yaɣili toondaantali n ti o shikuru bihi maa ni.

## Tuma
Naporo nyɛla ninvuɣuso ŋun ka biɛhuŋ zaŋ chaŋ buɣuluŋbuɣuluŋ(radio) mini ninyula kpanjɔɣu(television) polo.

## Biɛhigu
O nyɛla musulimi ka nyɛ Dagbaŋ bilichina.

## Kundivihira
Mohammed Amin Bamba

**E-Class**20px

**Mohammed Amin Bamba** nyɛla Musulinsi Adiini baŋda ka lahi nyɛ zuɣulan zaŋ ti Bamba Islamic Institute. Bɛ dɔɣi o la Ejura ka o lee zooi Naya. O ba dɔɣiro n-nye Alhaji Abdul-Rahman Bamba, o ma mi n-nye Hajia Rahmatu Jibreel. Bɛ bela Ejura

## Shikuru Baŋsim
Sheehu Amin Bamba pilila o shikuru baŋsim bobu la J.S.S du' yini ni, St. Kizito Shikuru din be Naya la. Lala saha maa o daa pun karim la mahamadiya karim viɛnyɛla ka wuhiri duraayobu (P6) bihi. Lala bihi maa n-daa ti yɛn kpe J.S.S 1 ka Amin Bamba daa doli ba kpe J.S.S 1 maa.

O chaŋ Tamasco gba, n-yi ni chaŋ University of Ghana.

"University of Ghana" ka o daa dee "Bachelor of Science Degree in Finance and Administration". O daa lahi chaŋ University of Cape Coast n-ti karim ka dee "Master of Arts Degree" shɛhira gbaŋ.

## Mahammadiya Baŋsim
Ejura ka o daa pili karim, Afa Baba Al-Mutin sani. Din nyaanga, o ba daa zaŋ o mi n-ti ti o bapir' Adam Issa Bamba, Kumahi yiŋa. Shekh Issa Bamba sani ka o daa bohim Laribu karimbu. O daa lahi karim Sheikh Sufian gba sani Naya.

## Tuma
O nyɛla limam kpɛma zaŋ ti jiŋ' titali shɛli din yuli booni Masjid Al-Qudwa ka be Tamale foŋ yuli booni Kpambɛɣu. Ŋuna n-nyɛ zuɣulan zaŋ ti "Bamba Islamic Institute" din be Tamale la, ka lahi nyɛ kpɛma Bamba International Academy Limited din nyɛ Silimiinsili mini Mahamadia shikuru be Tamale. O lahi mali zaɣa pam zaŋ kpa lɛbigimsim, fara tuhibu ni baŋsim bobu polo pam.

## Bamba Islamic Institute
Bamba Islamic Institute nyɛla tumadu' shɛli di be Tamale ka di tuma nyɛ baŋsim bomma ni biɛhigu lɛbiginsim soya kpaŋsibu Musulinsi ʒilɛli ni Ghana, ballee Tudu yaɣili. Sheikh Amin Bamba n-nyɛ tumaduu ŋɔ zuɣulana.

## Masjid Al-Qudwa
Masjid Al-Qudwa nyɛla jiŋ' titali be Kpambɛɣu din be Tamale la. Di nyɛla zumba jiŋli ka bɛ lahi yihiri waazu di ni.

Sheikh Amin Bamba n-nyɛ jiŋli ŋɔ Limam kpɛma.

## Kundivihira
Muhammad

**E-Class**20px

**Muhammad** nyɛla adiini toondana n zaŋti musulinsi adiini.

## Dɔɣim biɛhigu
**Anabi Muhammad** n-nyɛ anabi so ŋun daa tahi musulinsi adiini na. 570 C.E yuuni ka bɛ daa dɔɣi o Mecca, Saudi Arabia tingbani ni. O ba Abdullah daa kpimi pɔi ka bɛ naan yi dɔɣi o. O ni daa paai yuma ayɔbu, Amina, o ma gba daa nyɛla ŋun kpi. Paɣ'so ŋun daa yuli o zuɣu n-daa nyɛ Haleema. O daa niŋla yuma ayi o ma sani ka niŋ yuma anahi Haleema sani. Anabi Muhammad daa chaŋmi ti be o yaba Abd al-Muttalib sani. Di yuma ayi nyaaŋa, o yaba ŋɔ ŋun gba kpi. O ni daa zooi na, o daa chaŋmi n-ti tumdi paɣadaabi' so sokam ni daa mi o yɛla la tuma. Lala paɣa maa yuli n-daa booni Khadijah. Sahashɛli paɣa ŋɔ ni daa ti niŋ yuumpihinahi ka Muhammad mi nyɛ yuumpishi ni anu la, o daa kpuɣi o leegi o paɣa.

## Tuma

## Anabisili

## Kundivihira
Mustapha Ali Idris

**Mustapha Ali Idris**, nyɛla Ghana siyaasa nira ŋun daa nyɛ jintora zaŋti Gukpegu-Sabonjida constituency din be Tudu yaɣili ŋɔ. O daa lahi nyɛla fukumsi kpambala zaŋti kom mini ya miɛbu (Water and Housing).

## Biɛhigu piligu mini shikuru baŋsim
Ali nyɛla bɛn doɣiso silimiin-gɔli April biɛɣ pishi ni anii yuuni 1955 Tudu yaɣili Ghana tiŋgbani.

## Siyaasa bɛhigu
O daa nyɛla jintora zaŋti Gukpegu-Sabonjida piibu-piibu yaɣili nti wabgu paati yuuni 2000 piibu-piibu saha. O daa nyɛla Tudu yaɣili ŋɔ na fukumsi kpɛma(Northern Regional minister). Ali daa lahi nyɛla minister kpɛma nti tuma mini ya miɛbu (works and Housing). O daa lahi nyɛla gorim mini tinŋduya fukumsi wulana (Deputy Foreign Affairs Minister).

## Tuma
O daa nyɛla jintora zaŋti Gukpegu-Sabonjida piibu-piibu yaɣili, o daa lahi nyɛla fukumsi kpɛma zaŋti kom, tuma mini ya miɛbu (Water Resources, works and Housing). Ali daa lahi nyɛla Tudu yaɣili ŋɔ minister kpɛma, ŋuni daa lahi gorim mini tiŋduya wulana (Deputy Minister for Foreign Affairs).

## Kundivihira
Musulinsi

**Musulinsi** nyɛla adiini shɛli din dihi tabili ni Naawuni nyɛla na' gaŋa, o tumo n-nyɛ anabi Muhammadu (Naawuni tiligimsim ni naani be o zuɣu). Ban doli adiini ŋɔ n-nyɛ Musulimnima ka bɛ toondana nyɛ Muhammadu (Naawuni tiligimsim ni Naani be o zuɣu).

## Kundivihira
Naa Dataa Tuu

**Naa Dataa Tua** nyɛla tu' titali m-be Naya(Yendi) mini tiŋa yuli booni Kuɣu sunsuuni. Zamani shɛli ha, Yani kpamba yi daa zilisi doo ka o laɣira bee m-bɔri Ndan Yaa Naa paɣa, bɛ yɛn zaŋ o mi chaŋ lala tua maa gbuni n ti ŋma o zuɣu.
thumb|It the tree where heads of womanizers were kept

## Di yuli ŋɔ daliri
Naa dataa tua nyɛla ti' kurili din yuui pam. A yi chaŋ di gbuni, di malila tiyɔ' titali di zuɣusaa zaŋ ti siɣi di gbunni, ka kuɣ' titali do di gbuni.

Daliri din che ka bɛ ti booni tua ŋɔ naa dataa tua ka bo kuɣili din bi yoli ŋɔ n-sɔŋ di gbunni maa ni nyɛ shɛm m-bɔŋɔ. Yaa Naa daa yi ʒini Yani gbandi zuɣu, niriba tiri o la paɣiba. Napaɣiba gba daa yi kpe daa n ti nya paɣasaribil' viɛlli bɛ gbaari o mi kuli nti ti Naa, ka o gba leei napaɣa.  Lala zuɣu daa min' che ka Yaa Naa mali paɣiba hali n ti miri kɔbiga. Bɛ galisim ŋɔ zuɣu daa min che ka dab' shɛba ban bi su bɛ tooni sɔɣiri bɔri napaɣiba maa. Bɛ daa yi ti gbaai so ka o bɔri napaɣa, bɛ zaŋdi o mi n-chaŋ lala tua maa gbuni n ti zaŋ o zuɣu pa kuɣ'titali maa zuɣu n-zaŋ sua che n-ŋmaai li. Bɛ daa yi ŋmaai zuɣu ŋɔ bɛ zaŋdi li mi m-bahi tua maa yɔɣu maa ni, di kpalimbu shee m-bala.
Naa Gbewaa

**Naa Gbewaa** ba n-daa nyɛ Naa Ʒipɔpora, ka O yabdoo mi daa nyɛ Naa Kpuɣinimbo (Kpuɣinambu). Naa Kpuɣinimbo ba n-daa nyɛ Tohaʒee.

## O Taarihi
Ka Tɔhi-ʒee mi dɔɣi Kpuɣinambu. Kpuɣinambu daa dɔɣila bidibisi ata. Gbewaa mini Namʒishɛli ni Nyaɣili. Naa Gbewaa bi’shɛba bɛn kpalim maa bɛn daa dila nama m-be Dagbɔŋ tinsi ni.

## O Bihi
#Zuu saa Laa ŋmɛmaŋa/ Shitobu
#ŋmamprugu - lana Nadima
#Bimbila ŋmantambu
#Salga-lana Kayikuni
#Zantaani Lana Yirigi Tili
#Kuɣu Naa Shibe Kpema
#Kariga Naa Beemoni
#Sunson Buɣuyɛlgu
#Saŋ-lana Shibebila
#Nyesuŋ-lana Yimbɛni
#Sakulo-lana Zaŋgobli
#Nyingali-lana Zibee
#Paɣaba-lana Lariwaaya
#Paɣaba-lana Yɛntɔri
#Gundo Naa Kachiɛɣu
#Zirili
#Fɔɣu
#Shebozaŋ Zaa

## Kundivihira
Mohammed Habib Tijaani

**E-Class**20px

**Mohammed Habib Tijaani** nyɛla Ghana bilchini so ŋun nyɛ karachi mini siyaayasa nira. Bɛ daa dɔɣi o la silimiin-gɔli " February" biɛɣu pia ni ayɔbu (16) dali, yuuni 1965, Sanguli din be Tudu yaɣili, naya polo ŋɔ. O nyɛla jintora zaŋ ti Naya (Yendi) yaɣili.

## Shikuru Piligu Baŋsim
Tijaani chaŋla Bagabaga kariŋ zɔŋ kar' shɛli din wubisiri karimbanim' la (Babaga Training College) n-ti dee shahira gbaŋ din nyɛ "Cert 'A' yuuni 1989.

O daa chaŋ "University of Ghana", n-ti lahi dee shahira gbaŋ din nye B.A Religious Studies (Adiini bohimbu) yuuni 2000, n-lahi chaŋ shikuru shɛli ti ni booni GIMPA la yuuni 2012, n-lahi yi ni chaŋ Valley View University kariŋ zɔŋ din be Oyibi n-ti bɔhim "PGD in Education" yuuni 2016.

## Tuma
Tijaani daa nyɛla karimba n-ti Yendi Senior Secondary School la.

O daa lahi nyɛla zuɣulan' paa zaŋ jɛndi "monitoring" mini "supervision" zaŋ ti Zabaɣi yaɣili din be sunsuuni la(Central Gonja).

## Biɛhigu
O nyɛla ŋun mali paɣa ni bihi anahi ka lahi nye ŋun be Musulunsi adiini ni.

## Kundivihira
Naa Luro

**Naa Luro** daa nyɛla Ndan Yaan Na kuro. O salima n daa nyɛ: wundabli ku baŋ nini naɣila o tuma ni, baluli baa ku tooi ŋmani badarigu.

## O piligu

## O nam bɔbu

## O ʒaamani

## Kundivihira
Naa Yab Kuɣu Naa zaashee

**E-Class**21x21px

**Kuɣu  Naa piligu**

Kuɣu naa nyεla Dagbaŋ Ndan Yaa Naa mini o bihi zaa yaba. Ndan Yaa Naa yaba n-nyε kuɣu Naa. Kuɣu nam piliya ka di waɣa, Kuɣu nam pilila yani nam piligu dali. Naa Gbewaa bia n-daa nyε Kuɣu naa. Kuɣa naa subee n-daa piligi kuɣa, Naa Gbewaa bia n-daa nyε o.  Ka o piligi kuɣu zaŋ na hali ni zuŋɔ.

**Kuɣu Naa tuma Dagbaŋ/ Zaashee**

# Ŋuna n-nyε Dagbaŋ kaya zaa kpεma.
# Ŋuna n-lahi nyε Dagbaŋ zalisi baŋdiba kpεma.
# Ndan Yaa Naa nua  yi yi, kuɣu naa m-paya (Dagbaŋ zuɣulaanpaa). Ndan Yaa Naa yi kani, ŋuna m-be tooni ka yεlli kam niŋdi Yaan nayili.
# Ŋuna n-yihiri bee n-garigiri Ndan Yaa Naa kuli. (Dagbanli ni, bε yεrimi ni tiŋa vurigiya, kom  m-bɔriya bee Dagbaŋ n-saɣim.)
# Ŋuna  n-yuuni ka bε simsiri Ndan Yaa Naa.
# Ŋuna n-yεn kpalim be Yaan nayili hali ka bε ti ʒini gbaŋ ka o galisi nam maa ti o ka labi o yili kpεrili, o kuli yɛn bela Naya hali ka bε ti gbaai Yaa naa.
# Ŋun kam yεn garigi yani garigirili la kuɣu naa sani. O sani ka bε yεn sɔɣi ka garigi li.
# Ŋun n-gbaari Yaa naa.
# Kuɣu Naa n-daŋdi chani nayili alizumba dali pɔi ka naa naanyi yi yina, ka pa lala Yaa naa ku tooi yina zɔŋni.
# Ŋuna n-kpεhiri Yaa na’ palo Katini ka lahi yihiri o na dini.

## Kundivihira
Naawuni

**Naawuni** nyɛla binnamda duuma, ŋun be luɣili kam, ŋun mi shɛli kam, ŋun nam du ka galisi ka mi shɛli kam yɛla. Salinima pam dihi tabili ni Naawuni pa ninsala ka ku tooi zaŋ maɣisi binnamdili.

## Kundivihira
Nalerigu

**E-Class**20px

**Nalerigu** nyɛla tiŋshɛli din be North East Region, Ghana tiŋgbani ni. Dina n-nyɛ North East Region tinzuɣu. Nalerigu nyɛla tiŋ'zuɣu karili din be East Mampurusi Municipal Assembly yaɣili. Nayiri n nyɛ be nazuɣu. 

## Di Piligu

## Di Nachinteri

## Di Salo

## Kundivihira
Nana Addo Dankwa Akufo-Addo

**Nana Addo Dankwa Akufo-Addo** n nyɛla Ghana tingbani zuɣulana kuro. Be dɔɣila Nana Addo Dankwa Akufo-Addo silimiin' goli March 29, 1944. O daa dila nam ŋɔ maa yuuni 2016 piibu-piibu la ni daa naai. O daa pola pɔri silimiin goli January 7, 2017. O daa lahi dila yuuni 2020 piibu-piibu maa ka o yuma anahi nam maa daa kpaai silimiin goli January 6, 2025.

## O Piligu ni O Shikuru Baŋsim

## O Siyaasa Biɛhigu

### O Tiŋgbaŋ Zuɣulana Tali Nam Bɔbu

### Ghana Tiŋgbaŋ Zuɣulana

#### O Gbaabu

#### Shikuru Baŋsim

#### Daabiligu Yaɣili

#### LGBTQ nim yiko

#### Bolla ni Yiɣijam

#### Yaɣa Yaɣa Din Pahi

## O Maŋmaŋa Biɛhigu
[thumb|upright|[Rebecca Akufo-Addo, the First Lady of Ghana]]

## O Pina

## Kundivihira
Nanton District

**Nanton District** nyɛla din pahi districts pishi ni ayobu la puuni din be Northern Region, Ghana tingbani ni. Yɛlimaŋli, di daa yi pahila yaɣ'shɛli di daa yi bara Savelugu-Nanton District la yuuni 1998,Munkaila Sulemana (Yɛltɔɣa) 16:22, 25 Silimin gɔli August 2021 (GMT)

## Di Tarisi

## Kundivihira
Nantɔŋ

**Nanton** nyɛla tiŋ'karili din be Northern Region, Ghana tingbani ni. Nanton n-nyɛ tiŋ' shɛli din mali tinkpansi ŋan be ŋa sulinsi puuni n gari Dagbaŋ tiŋ kam. Lala ŋɔ zuɣu, Yaan Naa nuu yima, Nanton Naa n-nyɛ Na so ŋun gari Dagbaŋ Nanima zaa tinkpansi.

Nanton nyɛla tiŋkurili Dagbaŋ pulini ka lahi mali zaashee pam Dagbaŋ. Kurim buni ha tɔbu tuhibu ni daa niŋ bayana, Nanton Naa mini o tɔbu bihi n-daa nyɛ ban deeri tɔbu tooni, n-nyɛ ban be Yaan Naa tooni di daa yi ti niŋ ka Dagbamba mini shɛba tuhira. Lala ŋɔ zuɣu, bɛ tooi salindi Nanton Naa la Bataŋ Zabʒirigu. Nanton salima m-bala.

## Di Piligu

## Di Namteri
Nantɔŋ nyɛla tiŋ' shɛli din mali tiŋgbani ni viɛla, ka do' paai ka lahi nyɛ chichali ni bihigu noli.

## Di Tiŋkpansi

# Zuo
# Wamali
# Chaanʒɛni
# Tuɣu
# Fuo 
# Guno 
# Yapalsi 
# Sandu 
# Nanton Kurugu 
# Zali 
# Tahikpomo 
# Kpunduli 
# Balshee

## Kundivihira
Naa yaba Gushe-naa

**Naa yaba Gushe-naa** nyɛla Yɔɣu kpamba ni kpeen' so ŋun pahiri ayi zuɣu. Naa yaba Kuɣu-naa yi yi, Gushe-naa n nyɛ ŋun paya.

## O Tuma Ndan Yaan Nayili
Naa yaba Gushe-naa gba nyɛla ŋun mali kali yihira N dan Yaan naa nam gbaabu bahigu. Dagbaŋ nam Kali soli zuɣu, N dan Yaan Naa yi faai siɣi, Gushe-naa bi kanina Naya faashee o kuli maalibu ni, buni wuhibu dali asiba wuntaŋ' polli saha ka o kperi Naya (Yendi) na ni o nyaaŋ' doliba.

## Kundivihira
Nanumba North District

**Nanumba North District** nyɛla din be districts pishi ni ayobu la puuni din be Norhern Region Ghana tingbanni.

## Kundivihira
Nanumba South District

**Nanumba South District** nyɛla din be districts pishi ni ayobu la puuni din be Norhern Region Ghana tingbani.

## Di tarisi

## Di namtɛri

## Kundivihira
Nanuŋ

**E-Class**20px

Di ni niŋ yoli pam ni nira tooi yεli Nanumba piligu hali ti naai ka bi bɔli Tohiʒee yuli. Vihigu wuhiya ni Tohiʒee daa yiɣisi la Nigeria yaɣ’ shεli bε ni booni Zamfara la n-kana hali ni Mali tiŋgbani ni. Mali ŋɔ, ni tobu daa luna ka Tohiʒee
yina tuhi tobu maa ka di niŋ Mali naa maa nyaɣisim pam. Suhupiεlli ŋɔ daa che ka Mali naa maa daa gbaai o bipuɣiŋga yuli daa booni Paɣiwɔbiga n-daa ti Tohiʒee ka o daa zaŋ paɣa ŋɔ dɔɣi bia yuli booni Kpuɣinimbo ka naan yi kani Mali tiŋgbani ni (Mahama, 2004: P 11).
Tohiʒee ni daa zaŋ o nuu n-dihi buɣa tiŋa naai, o niriba maa daa bi kpalim Mali. Kpuɣinimbo ŋun daa nyε o bia la daa zaŋ ba yi Mali ka bε chaŋ na hali ti ʒini tiŋa yuli booni Biuŋ. Biuŋ ka bε daa be hali ka Kpuɣinimbo ti kani. Ni Kpuɣinimbo kalinsi nyaaŋa, Naa Gbewaa ŋun daa nyε Kpuɣinimbo yaaŋa la daa ti zaŋ bε niriba maa n-yiɣisi Biuŋ n-kana hali ti ʒini Pusiga din be Bawku polo la. Naa Gbewaa bihi ni ka Dagbamba, ŋmamprusi ni Nanumba zaa yina.

Naa Gbewaa bihi maa shεba n-daa nyε; Kufoɣu, Tohigu, Shitobu, Zirili ni ŋmantambo. Ni Kufoɣu ŋun daa nyɛ bε kpɛma la daa ti kani ka Naa Gbewaa suhu kabi ka o taɣili hali ti kpɛ tiŋa. Ni Naa Gbewaa kalinsi nyaaŋa Zirili n-daa di o ba yili nti kani ka nam zabili luna o tizobihi maa sunsuuni n-woli bε noya. Dagbaŋ, Nanuŋ ni ŋmamprugu piligu shee n-daa bala. 
Zabili ŋɔ ni daa niŋ, Tohigu daa nyεla ninvuɣ’ so ŋun je suli n-zona ti ʒini ŋmamprugu ka Sihitɔbu gba zo nti ʒini Dagbaŋ ka ŋmantambo ŋun daa nyε bia sani la gba daa kana nti ʒini Nanuŋ. Dinzuɣu Nanuŋ pilila ŋmantambo ŋun nye

ɛ Naa Gbewaa bia ka lahi nyɛ Tohiʒee yaaŋa la sani.
Nathaniel Adams Jnr

**E-Class**20px

**Nathaniel Adams Jnr** nyɛla Ghana tudu yaɣili palo nira ŋun ʒi Naya (Yendi) din be Dagbaŋ la ka mali zaɣa ni lɛbiginsim tuma pam. Ŋuna n- su shikuru shɛli be Naya ka di yuli booni 7As College of Science and Technology la ka lahi nyɛ zuɣulana zaŋ ti Ʒe-Ngama Zuɣu Tumaduu (NGO) yuli booni Rural Water and Development Program (RWDP).

## Piligu
Nathaniel Adams Jnr nyɛla bala ayi ninsala dini n nyɛ Ga mini Fante domini o laamba daa bi yi zuliya yini ni na.

## Biɛhigu
Bɛ dɔɣila Nathaniel nyɔŋ polo. O yaɣ' yini nyɛla Ga ka yaɣ' yini mi nyɛ Fante ka o suhu lee yu Ghana Tudu Yaɣili pam ballee Dagbaŋ. Naya ka o kuli be o nachimbilim ni hali ni zuŋɔ.

## Shikuru Baŋsim

## Tuma
 
Nathaniel ni daa kuli naai shikuru, Naya ka o tum tuma hali ni zuŋɔ. Ŋuna n-daa kpa shikuru shɛli be Naya ka bɛ booni li 7 As College of Science and Technology la.

O lahi nyɛla zuɣulana n-ti Ʒe-Ngama Zuɣu Tumduu (NGO) yuli booni Rural Water and Development Program (RWDP). Lala tuma duu ŋɔ nyɛla din sɔŋ tinkpansi pam ka bɛ nya ko' nyuri suna.

Nathaniel kpaŋmaŋa ni, o nyɛla ŋun ʒi lɛbiginsim tuma pam na Ghana Tudu Yaɣili, dibahibahindi Naya. Ŋa shɛŋa n- nyɛ:

* Tabibi bɔhimbu shikuru duu din be Naya ka di yuli booni College of Science and Technology Educational Complex
* Kobiliga zaŋ ti St. Vincent College of Education, Naya
* Konyur' suŋ zaŋ ti Naya ni di tiŋ' kɔɣila 
* Northern Tourism Centre tuma du zuɣu, Naya.

## Kundivihira
National Anthem of Ghana

Tingbaŋ ŋɔ nyɛla ti ba tiŋgbani 

Ti yaan nim daa mali ka kani

Tini kpaŋ ti maŋa ka ti yuli du dahinshɛli zuɣu 

Timali kpamba bin'ni sɔŋti, ka ti mali ti ba tiŋgbani 

Naawuni ni ti yiko, ka ti tum bi ni tum ka chɛ shɛlila

Ka ban kpalim mi kana n-ti tum ti ni tum ka chɛ shɛlila. 

So kam zaa kpaŋ maŋ yee, ka o tum la din vɛli ko 

So kam zaa kpaŋ maŋ yee, ka o tum la din vɛli ko.

## Kundivihira
Naya

**Naya** nyɛla tiŋ shɛli din be Ghana Tudu yaɣili. Dina n-nyɛ Dagbaŋ tiŋ zuɣu; ni ka Ndan Ya Naa ʒia. Di zooya pam ka niriba booni li Yendi.
## Taarihi
## Kundivihira
Ndan Yaa Naa

thumb|'''YAA NAYILI ZOŊ'''

**Yaa Naa** n-nyɛ Dagbaŋ zaa Na zuɣu. Ŋuni ka bɛ lahi booni Naa Gbewaa. Ŋuni n-su Dagbaŋ zaasa fukumsi. Yaa Naa Abubakari Mahama (Naa Gariba) n-na nyɛ ŋun na diri Yani. Naya (Yendi) ka Yaa Nayili be. Dina n-nyɛ Dagbaŋ tinzuɣu.

## Di piligu
Yani nam pilila Naa Gbewaa bia Naa Shitobu ʒaamani. Saha shɛli Naa Gbewaa ni milim ka dunia lee zaɣ' zaŋli, Naa Shitobu n-daa lɛbi yɔɣutolana. Ŋuni n-daa nyɛ bia o mini o biɛya sunsuuni amaa ka o daa fa nam gbana ka che o bɛli Naa Tohigu, ka yɛli ni ŋun nyɛla **o yaa lana** ka so mi ku tooi toogi o. Lala Yaa lana ŋɔ n-chilim nti lɛbi Yaa Naa (Naa ŋun mali o yaa)

## Ban diri Yani
Yaa nabihi n-diri Yani. A ba yi namin ʒini Yani gbandi zuɣu a nyɛla ŋun ni tooi di Yani. Tɔ, amaa pɔi ka Yaa nabia ti di Yani, shee o di la Kariga, Savelugu bee Miɛŋ. Lala tinsi ŋɔ n-nyɛ tin' shɛŋa din nanima yiri diri Yani.

## Yaan Nayili
thumb|Yaan Nayili

## Yaan nabihi nama

# Savulugu
# Karaga
# Nanton
# Tampiŋ
# Vɔɣu (Voggu)
# Tibuŋ (Tibung)
# Saɣinarigu (Sagnarigu)
# Banvum
# Saɣinarigu
# Mion
# Zuɣu
# Tuɣu 

## Bɛ ni gbaari Yaa Naa shɛm
Yaan-Naa gbaabu pɔi yuuni 1950 yuun tuuli, daa nyɛla kali gbaabu committee ka ban daa su di fukumsi n-nyɛ ; Kuɣu-Naa, Gushie-Naa, Gomli ni Tuɣiri-Nam. Kuɣu-Naa n-nyɛ ŋuni buɣiri baɣisi ntiri Ndan Yaan-Naa, lala nam daa nam la  Naa Shitɔbu mini o mabia Shibee ŋun daa nyɛ tuuli Kuɣu-Naa. Yaa-Naa gbaabu committee ŋɔ yɛn bahila kom n-ti Yaa-Naa kpiinkura ka buɣi baɣisi n-nya nam maa ni simsi so, baɣa ni nyɛ so ka bɛ yɛn gbaai Yaa-Naa ka di tahi suhudoo mini toontibo na.    

Yuuni 1948, ka bɛ taɣi kali Yaa-Naa gbaabu committee nti ʒɛmani committee ka ban be di puuni nyɛ Yɔɣu-Kpamba mini nazuɣiri, lala Yaa-Naa gbaabu committee palli ŋɔ n tahi gadama din be Dagbaŋ ŋɔ. Kuɣu-Naa mini kpamba yi ni saɣiti so ni ŋuni yɛn di Yani, bɛ yɛn chirigi la Gushie-naa Naya gulinyaaŋa kali n-nyɛli ka lahi nyɛ chihili nti Gushie-naa ni o kpe Yendi di yi ti niŋ ka Ndan Yaa-Naa kani.     

Kuɣu-Naa yɛn gbuligi la Gushie-Naa tibili kali committee ni gbaai so.      

## Yaa Na'kura

## Yaan Nayili
Ndan Yaan Naa mali la yuri ata:

* Bin zaɣu
* Malimali
* Gabiga

## Kundivihira
Nelson Mandella

thumb|Photograph of Mandela, taken in Umtata in 1937
**Nelson Mandella** nyɛla tiŋgbaŋ zuɣulana kuro n-ti South Africa. O daa kpɛla sarika yuuni pishi ni ayɔbu o tiŋgbaŋ zuɣu.

## Shikuru baŋsim

## Siyaasa tali

## Tuma

## Maŋmaŋa biɛhigu

## Kundivihira
Nolini Baŋsim

**Noli ni baŋsim** nyɛla baŋsim shɛli din yiri ti noli ni na. Di shɛhiranima n-nyɛ salima, yila, kuyila, kɔm bahibu bee baɣiyuli maalibu/pulibu, kari, salinlɔha/n-kpaanjo, ŋaha, yoodara salima, binkumda mini binŋmɛra ni yɛltɔɣ'taɣimalisi.

## Di Nahingbana
Ti ni mali nahingban shɛŋa n-wɔligiri nolini baŋsim ka chɛri baŋsim shɛli din sabi sɔŋ zooya pam. Di shɛŋa n-nyɛ:

* Di ni yiri shɛli na: Tuuli dini n-nyɛ kadama, nolini baŋsim yirila ti noli ni na. Dimbɔŋɔ wuhi ti mi ni kadama noli ni baŋsim pam pala din be kundinima ni. Hali yɛltɔɣ'taɣimalisi yi sabi doya di gba na kuli nyɛla noli ni baŋsim, dama ti yi ti yɛri ŋa ti kukoya mini alaama shɛŋa ti ni niŋda n-chɛ ka ti baŋdi di gbunni viɛnyɛla.
* Noli ni baŋsim nahimgbaŋ din pahi ayi n-nyɛ sulinsi bee ŋun nam li.

## Kundivihira
North East Region

**E-Class**20px

**North East Region** nyɛla din be Ghana Regions pia ni ayobu la puuni. Di tinzuɣu n nyɛ Nalerigu.

## Kundivihira
Nokɔhigu

thumb|Nakoha ni o nimdi
Nakɔhigu nyɛla daankali tuma Dagbaŋ. Ban be di puuni kuri la nima.
## Di Piligu
## Be Tuma
## Kundivihira
Nuria Sheikh Farah

**Nuria Sheikh Farah** (Somali: *Nuuriya Sheekh Faarax*) nyɛla Kenya daabia. Ŋuna n-su Risala Enterprises Ltd. Farah n-lahi nyɛ ŋun kpa ka lahi nyɛ daabilo n-zaŋti Gargaar NGO. O nyɛla ŋun yi Somali zuliya ni na.

## O behigu
Farah nyɛla bɛni dɔɣi so ethnic Somali zuliya daŋ din be North Eastern Province, Kenya la ni.

Zaŋkpa o poosi sekandari shikuru bohimbu polo, o daa nyɛla ŋun nyɛ shahira gbaŋ din nyɛ Bachelor of Education la. Zaŋ chaŋ silimiingoli April 2010 yuuni pulini, o daa nyɛla ŋunmɔra ni o niŋ Masters din jɛndi Daabiligu polo shikuru shɛli bɛni boli ni University of Nairobi la ni.

Farah nyɛla Muslim.

## O tuma
Yuuni 1995, Farah daa kpa Risala Enterprises Ltd. Lala dintoli tuma duu ŋɔ daa nyɛla din ʒiri yiŋ kuɣisi ni di balibu zaaha naŋgbanyini na , n-ti pahi yiŋ' nɛma balibu n-yiri na Egypt, Gulf states la, Syria ni Iran. Lala tumda duu ŋɔ matuukanima daa lahi nyɛla din ʒiri paatiro n-tahiri boba ni yaɣa ni.

Di lahi pahi, o daa lahi nyɛla sabiila tum tumda n-zaŋti fukumisi tuma duu din su karim baŋsim yaɣili yuun' gbaliŋ Kenya tiŋgbani ni.

Yuunu 2007, Farah daa lee ŋun kpa Gargaar, ʒɛngama laɣingu din yaa daa be tudu wulimpuɣili polo. Lala ʒɛngama tuma duu ŋɔ nia daa nyɛmi ni di bo kpɛŋ n-ti paɣaba zaŋ jɛndi zaamani yɛla ka bo shikuru baŋsim sochibisi n-ti bihi.

Ni United States Agency for International Development nua timbu, o daa lahi nyɛla ŋun niŋ shikuru mɛbu laɣingu suuna lala yaɣili maa.

Yuuni 2010, Farah daa nyɛla ŋunpahi nivuɣ'kobishiyi ni pihinu ban daa nyɛ andunia yili tuun'shɛba bɛni daa hahi nua n boli nini ti tim nua "A New Beginning:" Di nyɛ tingbani zuɣulana laɣingu n zaŋti daabihi la Washington, D.C. tingbani ni. Bɛ daa piigi o mi domini o tuma ni o laɣingu maa n-ti pahi o daabilim milinsi zuɣu. Lala andunia yili laɣingu ŋɔma din daa niŋ daba ayi ŋɔ daa nyɛla US zuɣulana ni daa laɣim shɛli, ka o nia daa nyɛmi ni o kpaŋsi daabiligu din nyɛ hankali parigu mini zaamani tabiibi dini, ka lahi bo soŋsim n tiba, dolisigu ni kpaŋsibu zaŋti daabihi ban nyɛ bipola. Di daa lahi nyɛla din gari tooni n kpuɣi siyaasa yɛla taɣibu n zaŋ chaŋ bando gbunni daabiligu tumtumsa.

## Nyami yaha

* Omar A. Ali

## Kundivihira
Nyankpala

**Nyankpala** nyɛla tinshɛli din be Northern Region,Ghana tingbani ni.

=Di Piligu =
**Nyankpala** nyɛla tinshɛli din be Ghana tudu polo. Di nyɛla din be Tamale wulinluhili polo.

## Di Salo ni Di Tarisi Nyankpala salo bi pɔra. Wulimpuhili polo di tariga n-nyɛ Gɔliŋa n-zaŋ gbaai Gbulahigu polo maa. Ka wulimluhili polo di tariga n-nyɛ Kpalisɔɣu zaŋ gbaai Kpana ni Daasuyili ni Tingoli.

## Di Nanima  Nyankpalan Damba, Nyankpalan Kalim, Nyankpalan Yibilaam, Nyankpalan Yakubu. ŋun nyɛ Nyankpalan zuŋɔ nyɛla naa Yibilaam bia,

## Kundivihira
Nyohini

**Nyohini** nyɛla fɔŋ m-be Tamale din be Ghana Tudu Yaɣili.Di nyala dini na bɔ lɛbgimsim Pam.Yɛlmuɣisira dini be nyohini shaŋa n bɔŋɔ:
- Pala kalinsi- ŋɔ che ka Nyohini viɛllim ni di darija bɛ yiri palo. Yaha bʋɣum yi taai yili b

Buɣum Tuhi ka gu Yili nim ban tʋma duzugu be Nyohini ŋɔ lɔranim bɛ tooi nyaŋ kpɛri yanim maa ni ti tuhiri kpihiri bʋɣum barinanim ŋɔ.Pala kalinsi ŋɔ lan che ka niri yi bɔri tankpaɣʋ shee loori kpaali sɔŋ shɛli palo ka o naa yi va li chaŋ o yiŋa.

## Piligu

## Kundivihira
Nyuli

**Nyuli** nyɛla bindirigu shɛli tini kɔri pina ni. Di pina maa nyɛla pin'kara.

## Di balibu

# Alahali
# Anyɔɣiti 
# Chamba
# Chɛnchito
# Diɣi
# Fuɣurili
# Guŋgumbo
# Guŋgunsalli
# Guŋguŋkpilli
# Gbiliŋgbi
#Kalinchaŋ
#Kaŋgbariŋga
#Kulikuliga
#Kpahijo
#Kpina/kpinu
#Kpiriŋga
#Laribako/laabako
#Lilia
#Nanuɣila
#Nyɛŋkpɛliŋga
#Nyusoli
#Nyuwɔɣipiɛlli
#Nyuwɔɣu
#Pakolzandee
#Sangalinjo
#Sayɛto
#Tawulli
#Tɛrili
#Wɔrilani
#Zɔŋ

## Di Daanfaani
1.Nyuli tiri pukpariba mini daa bihi liɣiri pam.

2.Nyuli lahi nyɛla bindiri shɛli ti ni dira ka di pahiri      yaa ti ningbuna ni.

3.Gobnanti gba mali nyuli n-yiri tinduya ni nti deeri laɣ'ka

4.  Ti mali nima puhiri dee nima.

kpaŋsirii lahi nyɛla binshɛli din kpaŋsiri ti kali.

4.Di lahi nyɛla binshɛli din kpaŋsiri ti kali.

## Bindira din yiri nyuli nin

## a

# Pashɛ
# Sakoro
# Nyubɛbɛrigu
# Jinjina
# Nyushɛra
# Nyugarita
# Nyu chimda

## Kundivihira
Nyɔɣlo

Nyɔɣlo nyɛla tiŋ din be Savulugu lan' tiŋgbani. Ban be nima ni tooi nyela Dagbamba ban nye pukpariba. 

## Kundivehira
Northern Region

**Northern Region** nyɛla region shɛli din pahi regions pia ni ayɔbu zuɣu Ghana tingbani ni.

## Districts

Tudu mali la 16 districts. Di bun pini yini (11) nyela districts n-ti pahi 1 metropolitan ni 4 municipal districts.: Under every municipality, metropoly and districts are many towns and villages. 

## Tourist and Attraction
* Naa Gbewaa Palace, Yendi
* Saakpoli Slaves wells
* Diarre Napagaduungbanani
* Naa Binbegu Boabab Tree, Yendi
* Buntaga Irrigation Dam
* Sabali (River Oti)
* Nawuni River (White Volta)

## Asanza nima

## Kundivihira
Noyali

**Noyali** nyɛla binneem'bihi bali shɛli ban tooi zooi bihigu ni bee tam din mahi puuni. Nobihi bi nyɛri ba ka naɣila bɛ diba.Bɛ kɔtɔmsi ŋmanila zunzuya amaa ka bani tooi maali zuɣu ʒiɛhi.Noyala nyɛla binniɛma ban tooi m be dari din kpi puuni.

## Kundivihira
Nɔhi Chenje

**Nɔhi Chenje** nyɛla binniɛma ban tooi be taŋkpa'mahili bee tiyɔri ni. Bɛ nyɛla binniɛma ban kɔtomsi ŋmani pololi amaa ka pololi nlee galisi garo. Nohi yiti chero opritila o maŋa 

## Kundivihira
Osman Nuhu Sharubutu

**E-Class**20px

**Alhaj Osman Nuhu Sharubu** nyɛla Musulinsi adiini baŋdi kuɣinlli, ka nyɛ Ghana zaa limam kpɛma, ka lahi be National Peace Council. Ŋuna n-daa kpa The SONSETFund ni IPASEC.


Nuhu Sharubutu mini Hajia Ayishatu Abbass n-daa dɔɣi o Ankara, Silimiin' goli April, yuuni 1919, Ankara yiŋa.

## Baŋsim Bobu
Yiŋ' ka Osmanu daa pili baŋsim bobu; o ba daa wuhiri o la wuntaŋ ni ka o ma mi wuhiri o yuŋ.

O ba ni daa nya o nimmohi zaŋ chaŋ karim polo la zuɣu o daa zaŋ o mi tahi Kumahi n-ti tɔhi karim. Nimaani o daalifa n-daa nyɛ Abdullah Dan Tano. Ni ka o daa bɔhim Laribu Baŋsim ni Hadiisi.

O ni daa karim siɣisi Kumahi maa, o daa wuhirila Musulim' bi'pola ban bori ni bɛ ti lee Musulim' baŋdiba.

## O Piibu
1993 yuuni ka bɛ daa leegi o Ghana zaa Limam Kpɛma.

## Yulimi Ŋɔ Gba

## Kundivihira
Oti Region

**E-Class**20px

**Oti Region** nyɛla Ghana regions pia ni ayɔbu la puuni yini.Di tiŋ'zuɣu n nyɛ Dambai.

## Kundivihira
Outbreak

**E-Class**20px

**Dɔr' libigirili** alaafee baŋsim yaɣili din su kpahimbu mini yɛla waligibu alaafee tuma yili mini dɔriti biɛhisi salo ni nyɛla lahiʒibu doro yibuna kpaŋsibu saha shiɛli mini yaɣ’shɛli. Dini tooi gbaai niriba bɛla ʒi’lelini bee ninvuɣ’ tuhi-tuha anduniya yaɣ’shɛli ni. Lahiʒibu dɔr' loorili din gɔhi taba yaɣa dibaata zuɣu ni tooi saɣi ka di lee dɔr' libigirili. Alobo doro nyɛla din pahi dɔr' libigira puuni n-ti pahi dɔriti din yi ʒilɛli ni na kamani kom bee bindira ni dɔriti. Dini tooi dam tingbani yaɣ’shɛli bee tingbani bɔbigu. Alaamu dɔriti nyɛla anduniya zaa dɔr' libigira di yi niŋ ka di lu tingbani bɔbigu zuɣu anduniya yili. Alaafee baŋsim yaɣili din su kpahimbu mini yɛla waligibu alaafee tuma yili mini dɔriti biɛhisi salo ni nyɛla lahiʒibu doro yibuna kpaŋsibu saha-shɛli mini yaɣ’shɛli. Dini tooi gbaai niriba biɛla ʒilelini bee ninvuɣ’ tuhi-tuha anduniya yaɣ’shɛli ni. Lahiʒibu dɔri-loorili din-gɔhitaba yaɣa dibaata zuɣu ni tooi saɣi ka di lee dɔr' libigirili. Alobo doro nyɛla din pahi dɔr' libigira puuni n-ti pahi dɔriti din yi ʒileli ni na kamani kom bee bidira ni dɔriti. Dini tooi dam tingbani yaɣ’shɛli bee tingbani bɔbigu. Alaamu dɔriti nyɛla anduniya zaa dɔr' libigira di yi niŋ ka di lu tiŋ gbani bɔbigu zuɣu anduniya yili.

## Di gbunni
Di tooi mali dɔri-libigirili mini alobo doro n kuri bukaata yinsi saha shɛŋa. Vihiro-vihiro nima Manfred S. Green mini o taba buɣisiya ni-di tuya ni alobo doro zani n-ti la salo ban-galisi zuɣu kamani Chambers Concise Dictionary mini Stedman’s Medical Dictionary ni saɣiti di waliginsim shɛm.

## Dɔri-libigirili vihigu
Vihigu yi-ti niŋda n zaŋ jɛndi dɔri libigirili, alaafee baŋsim yaɣili din-su dɔriti vihigu namla so-doli shɛŋa salo pam ni sVihi baŋ doro maa na ni be shεm (doro maa ni aɣiti. Kamani United States tuma duu din-su doro gu ka taɣi ni wuhili shɛm, ka shɛŋa n-nyɛ ŋaŋ dolinaŋɔ:

* Vihi-baŋ dori libigirili bɛnibu biɛhigu ni (salo ban-gbahi dɔriti nyɛla din pun niŋda, ʒilɛli-ni ni din pahi pahi?).
* Tabata niŋbu ni vihigu din-niŋ dɔri-libigirili zuɣu
* N-nam dɔri-libigira so-dolisi din wuhiri di gbunni ni nyɛ shɛli ka dinni tooi n tiri wuhi ŋuni/bo n lee tu ni di zaŋ pahi di ni gbahi shɛba ni.
* N-zaŋ komputa tabiibi baŋsim m-buɣisi wuhi dɔri-libigirili ni wuligiri shɛm kamani doro vihisi ni tiri alaafee guzuli lahabali shɛm.
* N-nam bɔhisi (Bo-nlee tooi tahiri dɔri-libigirili na?)
* N-karim baŋ bɔhisi ŋɔ ni nyɛ shɛli (n-laɣim lahabaya ka pari-pari ŋa)
* N-labi yuli bohisi maa ka lahi niŋ vihigu din-ti tooni.
* N-zaŋ di ni vihi n gbahi yɛli gbahira shɛŋa n-ti salo ʒileya ni zaa.

## Saha shiεli bε ni ni tooi yεli ni dɔr' loorili naaya
Zaligu wuhiya, ni bε ni tooi yεli ni dɔr’ lurili naaya di yi yina buyi zuɣu n yuui ka bε bi lahi nya  doro maa ninvuɣ’ palli nii yaha, amaa shεŋa ŋuna din tooi  nya buta zuɣu.

## Doro Lubu Na Zaligu/ Dɔr loorili Zaligu
Doro lubu na zaligu na pɔrrimi ka di pa tingbana zaa m mali  soya zaa zaŋti dori loorili zaligu. Amaa tingban’ shεŋa kpaŋdi bε maŋa m mali di zali bihi tumdi tuma, shεhira kamani zaligu din gbubi salo daalaafee  “public health law”.

## Kundivihira
Pusiga

**Pusiga** nyɛla tiŋ shɛli ŋan be tudu wulinpuhili Ghana tingbani ni. Kusasi n-nyɛ ban be ni. 

## Taarihi
Taarihi wuhiya ni Naa Gbewaa daa ʒini ni. A yi chaŋ Gbewaa College of Education Naa Gbewaa buɣili be dini. Ti yab' doo ŋɔ yuli daa nyɛla Gbanwa, ka siliminsi ban daa bɛ tooi booni li ka booni o Gbawaa ka ti mi booni o Gbewaa zuŋɔ. Naa Gbewaa daa nyɛla Pusiganima yab' doo. 

## Di salo

## Kundivira
Paɣa Pirigibu

Dagbaŋ kurili ha, paɣa pirigibu daa yi nyɛla paɣa daa yi kuli doo ka ti zali tuuli tamaha kaman chira ata bee chira anahi, doo maa tuzopaɣa so o nin ni tiɣi ka o ti ni tooi wumsi o bia maa Naawuni yi ti shee paɣa ŋɔ ka bia maa nyɛla bipuɣinbila. Bipuɣinga yi tuui kuli doo, o yidan yili yiŋnima na bi dihiri tabiliri ka dam o pahi bɛ ni. Dama di ʒɛmi ni shee ka o niŋ tahama pɔi ka bi naayi dihitabili ni o daliri lan bala.

## Kundivihira
Piɣu

Piɣu nyɛla tiŋ' shɛli din be Savelugu Municipal Assembly, Northern Region, Ghana tiŋ gbaŋ ni.

## Taarihi

## Tarisi

## Salima

## Di Nanima

## Di Shikuru

## Kundivihira
Prince Siita Sofo Hissan

**E-Class**20px

thumb|Prince Siita Sofo Hissan
**Prince Siita Safo Hissan** nyɛla Ghana bilichini ŋun nyɛ banki tumtumda ka lahi nyɛ daa bia ŋun nyɛ zuɣulana (Chief Executive Officer) zaŋ ti "North Television (NTV)" din be Tamale ŋɔ la. Pɔi ka o ti lee kpema zaŋ ti NTV,   o daa pun tumla banki tuma zaŋ ti United Bank for Africa (UBA Ghana). Di nyaaŋa ka o daa chaŋ ti tum "Ecobank Ghana". O lahi nyɛla yaɣishɛli "ambassador" zaŋ ti Laweh Open University College din be Ankara (Accra) la.

## O piligu mini shikuru baŋsim
Siita yila Wa din nyɛ tiŋ' zuɣu zaŋ ti "Upper West Region" la na, Ghana tingban ni. O daa chaŋla o ninsarinsi shikuru la T.I. Ahmadiyya Senior High School din be Kumahi (Kumasi) la, ka daa yi ni chaŋ Sunyani Polytechnic din yuli yi pa booni Sunyani Technical University la, n-daa ti karim baŋsim yaɣ' shɛli beni ka bɛ booni li "Marketing" la, ka daa dee di "Higher National Diploma (HND)" shahira gbaŋ. O daa bi zani ni ka lahi chaŋ University of Cape Coast n-daa ti dee "Bachelors degree"  " Management Studies" yaɣili ni. O lahi gbubila "Masters degree" zaŋ chaŋ "Business Administration" " Marketing" puuni din yi shikuru din yuli booni Paris Graduate School of Management la puuni na.

## Kpaŋmaŋa pini gahinda mini piipahi
Prince Siita n-daa nyɛ ŋun di "Media" pubu yaɣili zaŋ jɛndi "40-Under-40" pinitili laɣingu (awards ceremony) la ni, din daa niŋ Kempinski (Accra) Hotel la ni la, yuuni 2017. O daa lahi nyɛla bɛ ni pii so pahi tuuli ninvuɣu kobiga ban zali yuli tudu yaɣili polo, Ghana tingban ni la puuni.

## Kundivihira
Person-to-person transmission

**Person-to-person transmission** nyɛla so shiɛli dɔriti ni doli n-gbahira salnima. Dɔriti nyɛla din zooi pam ka di gbaabu nyɛla bara ni ka di yɛn doli m gbaai bee n loogi so.

Dɔriti kamani COVID-19, kɔham piɛligu, HIV AIDS, Chicken pox, paɣa ni doo laɣimbu shee dɔriti ni din pahi nyɛla dɔr' shɛŋa din ni tooi zaŋ looi.

Kɔhimbu, tihimbu, yɛltɔɣa tɔɣisibu ni vuhibu shee nyɛla so shɛŋa dɔriti ni tooi doli lɔhiri niriba. Di zooya pam ka salnima tooi laɣindi niŋda duniya harikanima pam, ka nima shee yɛl' shɛŋa ŋan do zuɣusaa ŋɔ zaa be dini.

## Kundivihira
Puhigu

**Puhigu** nyɛla yɛltɔɣili bee niŋsim di yiri niri sani n-chani so bee O tabi sani. Dagbamba mali puhisi balibu pam.

Dagban doo saɣirila Puhigu la "Naa" ka Paɣa mi saɣiri Puhigu  "N-naa".

Di shɛŋa n nyɛ

### Puhigu Balibu

#### Saha puhigu
Asiba
* Dasiba
Wuntaŋni
* Antire
*Yuŋ
* Aninwula
* Naawuni ni ti ti biɛɣu

#### Tuma puhigu
Naa Tuma

Ni a kuliga

Ni a mɔɣuni

Ni a puuni

#### Suhupiɛlli puhigu
Ni ti yuum palli

Ni a dagoniya

Ni a kookali

Ni ti zuɣu suŋɔ

Ni a kpaŋmaŋa

#### Gɔrim puhigu
Naa gɔrim

Naa jalinsi

Ni a soli

Ni a chɛndi

Ni ti wuntaŋa

#### Suhugarigu puhigu
Ni ti beɣʋ

Ni ti suha

## Bia bi tu ni o Puhi Ninkurigu Puhigu ŋɔ Zaɣyini Kam
Ni a kpaŋmaŋa

Ni a chandi

Ni a wuntaŋa

Ni a jɛlinsi

## Kundivihira
http


s://web.archive.org/web/20110604234558/http://www.hawaii.edu/hga/GAW97/greeting.html
Pupkarilim

**Pukparilim** nyɛla tuun' shiɛli ŋan jɛndi binbila kɔbu, tihi ŋan mali wala sabu ni binkɔbiri gulibu. Shili Pam tuya ni di mali pam ka naan yi kpe di yaɣili kam puuni.

Binnkɔb' gulibo

Binnkɔb' shɛba dagbamba ni daa guli pam shɛbi n-nyɛ piɛri, buhi, niɣi, nohi,kpini,ŋmana ni gbunnyɛri. Binkɔb' gulibo nyɛla dini mali anfaani pam n ti pukpariba. 

Anfaaninim maa shɛŋa n nyɛ :

1) Di sɔŋdi tiri ti liɣiri ti yi kɔhi bingula ŋɔ

2) Di tiri nimdi dini mi gba sɔŋdi tiri ti ningbuna di yɛlibɔra

3) Di tiriti tuma bihigu puuni

4) Di yihiri ti nisabigini

## Kundivihira
Puriya

**E-Class**20px

**Puriya** nyɛla tiŋa m-be Naya soli ŋɔ zuɣu. Niriba ban be tiŋa ŋɔ ni nyɛla pukpariba ka bɛ daabilim tooi zooi puzuri ni bunkɔbiri.

## Kundivihira
Radia Adama Saani

**Radia Adama Saani** nyεla daabi kuɣinli ŋun be Dagbaŋ ka su tuma du' shɛli din yuli booni Moon Touch Travel Limited.

## Piligu
Bε daa dɔɣila Radia la yuuni 1987. Gushɛɣu tingbani ni. O ba yili nyεla Wulehi, ka o ma yili mi nyε Gushegu. Amaa daliri n-daa niŋ ka o ba yi Wulehi n-chaŋ ti ʒini Gushɛɣu. Ni maani ka o daa nyε Radia Adama ma (Hajia Ayi Abukari) m-bo o ka o lεbi o paɣa.  Radia Adama Saani ma yili polo, o yabidoo n-nyε Gushenaa Zakali ni Kariga Kɔrinaa Mahami. O ba yili polo mi, o nyεla Wulehi Limam yili bia. O ba n-daa nyε Sani Iddi, ŋuna n-daa nyε wulεhi polo jintɔra (former mp for Wulensi Constituency). Ŋuna n-daa lahi nyε fukumsi kpambal' paa zaŋ ti gɔmnanti tuma du' shɛli din su kom mini ya miɛbo tuma yaɣili (Deputy Minister for Water Resources Works and Housing). Yaha, ŋuna n-daa lahi nyɛ gɔmnanti fukumsi kpambala (District Chief Executive) n-zaŋ ti Bimbila piibu-piibu yaɣili.

## Biɛhigu
Radia Adama Saani nyɛla ŋun tuma mini o baŋsim bobu zuɣu che ka o go n-gili tinduya pam. Dizuɣu che ka o wumdi tinduya ni bala kamani Silimiinsili(English) Laribu (Arabic) n-ti pahi French. Radia mali nimmohi pam o tuma polo. O dii ka zonim' pam.

## Shikuru Mini Tuma
Radia Adama Saani nyεla ŋun daa chaŋ primary shikuriti dibaata, lala shikuruti maa n-nyε; Tishigu Anglican primary shikuru, Gushegu L/A primary shikuru n-ti pahi Holly Child primary Shikuru din be Accra la.

Radia Adama Saani daa nyεla ŋun tuɣi o shikuru bɔhimbu chaŋ Universite Abdel-Malek Essaadi, din be Morocco tingbani ni n-ti bɔhim "Tourism" ka dee di "Diploma" mini "Degree" shahira gbana. Di nyaaŋa ka o daa labi yiŋa na n-ti tum n-ti o tingbani yuun’ muni sunsuuni (national service scheme)  yiɣirigu paaki din be Ankara ka bɛ booni li Ghana Airport Company Limited la.

Dimbɔŋɔ nyaaŋa, Kenyan airline nima (Kenyan Airlines) daa nyεla ban kpuɣi o ni o tum bε sani. Radia daa lahi kpuɣi napɔŋ chaɳ Sheffield University din be Silimiin' tiŋa (UK) n-ti karim dee "Masters in Hospitality and Tourism Management" shahira gbaŋ.

Saha ŋɔ,  Radia Adama Saani n-nyε ŋun su Moontouch Travel Limited.

## Daŋ
Radia Adama Saani nyɛla ŋun mali yidana ni bi' yino.

## Kundivihira
Ras Mubarak

**Ras Mubarak** (Dɔɣibu: silimiin goli June dabaa ata, yuuni 1979) nyɛla bipolli ŋun nyɛ yuum pihinahi ni yini(41). O tuma yɛla pukparilim lahibali tibu, ka lahi nyɛ siyaasa nira. O nyɛla lɛm(NDC) paati nira, zaŋ chaŋ Ghana siyaayasa polo. O daa lahi niŋ la kpɛma n-zaŋ ti Ghana bipola tuma yaɣili bin din gbaai yuuni 2013 hali ni yuuni 2016.  Yuun 2016 piibu-piibu la ni, Ras Mubarak nyɛla ŋun daa yi ŋmɛri yila Ghana lahibali wuligibu tuma duu, walansi ni mini ninliha kpanjɔɣu puuni.Ras Mubarak n-daa nyɛ jintɔra zaŋti Kumbungu (Ghana Parliament piibu piibu yaɣili) seventh Parliament of the fourth republic of Ghana.

## Piligu biɛhigu mini shikuru baŋsim bobu
Ras Mubarak nyɛla bɛ ni daa dɔɣi so Tamale, Northern Region, Ghana amaa ka o yina Satani, din be Kumbungu district, luɣishɛli o yabdoo ni daa nye Naa.

O daa deela o shɛhirili gbaŋ din nya Diploma in Journalism la London School of Journalism yuuni 2009 ni shɛhirili gbaŋ din nya Post Graduate Diploma(NIBS) ka jɛndi tiŋduya lɛbigimsim yɛltɔɣa la University of Oslo Norway yuuni 2010, ni Post Graduate shɛhirili gbaŋ din jɛndi daabilim la Nobel International Business School, Accra.

## Siyaasa tali
Ras Mubarak daa kpaɣiri bo National Democratic Congress jintɔri bɔri' piibupiibu  Ablekuma North yuuni 2011. O daa di li ka daa zani bo jintɔri tali Ablekuma North yuuni 2012 piibiupiibu. O daa kɔŋ nasara ka New Patriotic Party jintɔri bɔri' daa di li. Ka o daa yi di ni kuui labi na Kumbungu ti kpaɣiri bo NDC jintɔri bɔra yuuni 2015. O daa lahi di li ka daa zani bo Kumbungu din be ]Northern Region]] piibupiibu yaɣali jintɔri tali yuuni 2016 Ghana piibupiibu maa mi. O daa di la Kumbungu piibu piibu yaɣili jintɔri kuɣ din be Northern Region, Ghana ni kalinli din yiɣisi 18, 777 ninvuɣ shɛba ban daa niŋ piibu piibu ŋɔ ni ka di zani kɔbigi puuni vaabu 55. 03%. O daa di la piibu piibu ŋɔ ka che Amadu Moses Yahaya ŋun daa nyɛ jintɔra zaŋti Convention people's party ka nya kalinli din yiɣisi 8, 405 ka di zani kɔbigi puuni vaabu 24. 63%, jintɔra zaŋti Wɔbigu paati (New Patriotic Party) Iddrisu Mutaru daa nya kalinli din yiɣisi 5, 196 ka di zani kɔbigi puuni vaabu 15. 23%, Abukari Abdul Fatawu ŋun daa zani n-ti PPP daa nya kalinli din yiɣisi 1, 623 ka di zani kɔbigi puuni vaabu 4. 76% n-ti pahi ŋun daa nyɛ jintɔra zaŋti APC Mohammed Mutaru Sulemana daa nya kalinli din yiɣisi 121 ka di zani kɔbigi puuni vaabu 0. 35% ninvuɣ shɛba ban daa niŋ lala piibu piibu ŋɔ puuni ni.

 Ras Mubarak daa nyɛla ŋun kpaɣiri m-bo yuuni 2019 lɛm paati (National Democratic Congress) mabiligu piibu piibu amaa ka daa koŋ nasara lala piibu piibu maa n-ti Hamza Adam.
## Maŋmaŋa biɛhigu
Ras Mubarak nyɛla Musulumi. O mali paɣaba ata.

## Kundivihira
Right to Health

**Soya zaŋ ti [[alaafee]]** nyɛla so shɛŋa daadam bia kam ni tooi gu ka taɣi o maŋ ni so chimsi zaŋ jɛndi paɣa mini doo zuliya nambu polo.
Right to a healthy environment

thumb
**Soli zaŋ jɛndi [[Alaafee|alaafei]] ʒileli ni** di nyɛla ʒingama zuɣu laɣingu din wuhiri salinim hachinim ni nyɛ shɛli be ʒileli puuni zaŋ jɛndi be daa alaafei. Sokam mali sɔli ni o bo bɛrisuŋ o ʒileli ni. Bɛrisuŋ ʒileli-ni nɣɛla bɛhi-sheli dintu ni di nɣɛ naba zani poi ka di naayi bo bɛrisuŋ zaŋ chaŋ salo ni. Hachinima laɣim mi ni alaafee-n dahi ninsalinima hachinima, kamani ninsali hachinima ni kɔm ni sabita, hachinima ni bindirigu ni hachinima ni alaafei. Lala biɛhiɡu zalisi ŋɔ mini zal'shɛŋa ŋan za' n-ti salo biɛrisuŋ nyɛla din kpɛri taba ni, ŋan nim n nyɛ kamani; sal' hachinima ni konyuri suŋ n-ti pahi sabita, sal' hachinima ni bindriɡu n-ti pahi alaafei zalisi din ɡbubi tiŋɡbani nama tɛri nyɛla din mɛ n-tam sal' biɛrisuŋ sochibisi zuɣu, ni di ɡu tiŋɡbani nama tɛri biɛrisuŋ toon tibo, kamani, so'chibi shɛŋa din za' n-ti namtɛri din mori ni di yoo soya n-ti zalisi din za' n-ti ninsalinima ni zalisi din kpini namtɛri.

## Tingbani Maa Tuma
Yolisim ŋɔ bɔla soli nti tingbani maa ni gba yuuni ka che ka tingbani namatεri zalisi tumdi tuma, n guri tingbani saɣimbu ka lahi bɔri adaalichi ka bɔri taɣibu zaŋ ti tingban’ shεŋa namatεri barina ni paai. Alaafee Namatεri yolisim  nyεla din kpa talahi zaŋ ti namatεri  zalisi din sɔŋdi baligiri tingbani biεhigu saɣimbu nit pahi namatεri yεla zaa.

## Tinduyanima so’ chibisi
Taarihi puuni, tinduya laɣin’ kpεma din jεndi daadama yolisima kamani, Universal Declaration on Human Rights, International Covenant on Civil and Political Rights bee International Covenant on Economic, ni Social and Cultural Rights nima zaa nyεla ban bε  yuli nya namatεri daalaafee yolisim.

1972 Stockholm Declaration nima ban nya li amaa di bi sabi do zalikpana kudin ni. 1992 Rio Declaration ban bε bi zaŋdi daadama yolisim balli tumdi tuma, dimini di wuhiya ni nira kam to ni o mali soli zaŋ chaŋ lahabali wumbu polo din jεndi namatεri yεla zaa, sokam tɔɣino niŋbu gbaabu kam ni ni salo adalichi.

## Di Bukaata
Di to pam ni ti dii baŋ namatεri daalaafee zalisi din taɣiri namatεri  la. UN lahabali tira John Knox buɣisiya ni n zaŋ namatεri daalaafee yolisim kpεhi  tingbani zaligu kundi ni naan sɔŋ ka di mali bukaata, din yεn che ka ŋari bɔɣa din be ti mini tinduya ni, n kpaŋsiri zalisi zaŋ tum tuma, n kpaŋsiri namatεri tuma tingbani maa ni. Yaha, Knox buɣisiya ni, ti yi zaŋ  namatεri daalaafee n che ka di lεbi yolisim ti zalikpana puuni ni che ka di mali bukaata zaŋ chaŋ ti baŋsim zaŋ chaŋ daadama yolisim zaligu ni  nyε shεli. 

## Kundivihira